text: نئی دلّی ،24 جونقبائلی امور کے وزیر مملکت جناب جسونت بھابھور نے گزشتہ روز لوک سبھا میں ایک سوال کے جواب میں بتایا کہ قبائلی امور کی وزارت درج فہرست قبائل لڑکے اور لڑکیوں کے ہوسٹلوں کی تعمیر کے لئے علیحدہ سے ایک اسکیم چلا رہی ہے جس کے لئے ریاستی حکومت کو ضوابط کے مطابق فنڈ دستیاب کرائے گئے ہیں ۔ اس اسکیم کے تحت لڑکیوں کے لئے ہوسٹل کی تعمیر میں مرکزی حصہ صد فیصد ، ایل ڈبلیو ای علاقوں میں لڑکوں کے لئے ہوسٹلوں کی تعمیر کے لئے صد فیصد مرکزی حصہ ، مرکز کے زیر انتظام علاقوں میں مرکز کا حصہ صد فیصد اور ریاستوں میں لڑکوں کے لئے ہوسٹلوں کی تعمیر میں مرکز اور ریاستوں کا نصف نصف حصہ اور مرکزی یونیورسٹیوں کے علاوہ دیگر یونیورسٹیوں کے لئے مرکز کا حصہ 45 فیصداور متعلقہ یونیورسٹیوں کے ذریعہ 10 فیصد حصہ ریاستوں کے ذریعہ 45 فیصد ( اگر ریاستیں مصارف برداشت نہیں کرتی ہیں تو یہ متعلقہ یونیورسٹیاں برداشت کریں گی ) ۔